राम सहाय यादव

**रामसहाय प्रसाद यादव ** (Ram Sahaya Prasad Yadav ) (जन्म:  २०२७ साउन ९) एक नेपाली राजनीतिज्ञ, पूर्व वन तथा वातावरण मन्त्री तथा वर्तमान समयमा नेपालको तेस्रो निर्वाचित उपराष्ट्रपति हुन्। वि.सं. २०७९ चैत्र ३ मा भएको उपराष्ट्रपतिय निर्वाचनमा उनी विजयी भएका थिए।

तत्कालिन मधेशी जनअधिकार फोरमको सामानुपातिक सूचीबाट उनी पहिलो संविधान सभा सदस्य भएका थिए भने वि.सं. २०७४ र २०७९ मा भएको प्रतिनिधि सभा निर्वाचनमा बारा २ बाट निर्वाचित भएर सङ्घीय संसदको सदस्य भएका थिए।

## **सम्माननीय उपराष्ट्रपति रामसहाय प्रसाद** **यादव: संक्षिप्त जीवनी** 
### पारिवारिक परिचय 
* **नाम :      **रामसहाय प्रसाद यादव  ।
* **जन्म मिति:**  वि.सं. २०२७ साउन ९ गते ।
* **जन्म स्थान:** जिल्ला बारा, साबिक गाउँ विकास समिति कचोर्वा वार्ड नं. ८, टोल: बसवरिया । **हाल:** जिल्ला बारा, सिम्रौनगढ नगरपालिका वार्ड नं. ९, बसवरिया ।
* **माता:   ** सिहवा देवी यादव ।
* **पिता:**   प्रसाद राय यादव।
* **पत्नी:**   चम्पा देवी यादव ।
* दाजू:    रामधारी प्रसाद यादव ।
* **दिदी:** राधिका देवी यादव, राजकली देवी यादव ।
* **बहिनी:  **रुकमिला देवी यादव ।
* **छोरा:** शत्रुधन यादव, शशि भूषण यादव  ।
* **छोरी:** सञ्जु यादव  ।

## शिक्षा: 
  बाराको बसवरियास्थित श्री नेपाल राष्ट्रिय प्राथमिक विद्यालयबाट प्रारम्भिक शिक्षा र कचोर्बास्थित श्री जनता निम्न माध्यमिक विद्यालयबाट निमावि तहको शिक्षा । बारा सिम्रौनगढस्थित श्री कंकाली माध्यमिक विद्यालयबाट २०४३ मा प्रवेशिका परीक्षा उत्तीर्ण । बिहार इन्टरमिडियट शिक्षा परिषद् पटना (भारत) बाट सन् १९९० मा विज्ञान/गणित विषयमा प्रविणता प्रमाणपत्र तह (आईएस्सी) उत्तीर्ण । बिहार मुजफ्फरपुरस्थित डा. बाबासाहेब भिमराव अम्वेडकर विश्वविद्यालय अन्तर्गत सीतामढी स्थित एसएलके महाविद्यालयबाट सन् १९९०/९३ मा स्नातक (बीएस्सी) उत्तीर्ण । त्रिभुवन विश्वविद्यालय अन्तर्गत वीरगंजस्थित ठाकुरराम बहुमुखी क्याम्पसबाट वि.सं. २०५५ मा शिक्षा शास्त्र (गणित) मा स्नातक (बीएड) उत्तीर्ण ।

## पेशा: 
 बारा कलैयास्थित पन्नादेवी कन्या माध्यमिक विद्यालयमा वि.सं. २०४८–२०६४ सम्म शिक्षण पेशामा आवद्ध ।

## अध्यक्ष: 
 वि.सं. २०४६–२०५२ सम्म सरस्वती नवयुवक क्लबका अध्यक्ष भई नेतृत्वदायी भूमिका निर्वाह ।

## राजनीतिमा प्रवेश र सगंठन : 
* वि.सं. २०४७ मा नेपाल सद्भावना पार्टी मा आवद्ध । नेपाल शिक्षक मंच बाराको संस्थापक र शिक्षक मंचको केन्द्रीय समितिको कोषाध्यक्षको जिम्मेवारी ।
* वि.सं. २०५० मा वीरगंजमा सम्पन्न नेपाल सद्भावना पार्टीको तेस्रो महाधिवेशनको पर्यवेक्षक । यसैगरी, विराटनगरमा सम्पन्न नेपाल सद्भावना पार्टीको चौथो महाधिवेशन प्रतिनिधि ।
* वि.सं. २०५९ मा राजबिराजमा सम्पन्न नेपाल सद्भावना पार्टीको पाँचौं महाधिवेशनमा प्रतिनिधि ।
* वि.सं. २०५९ मा मधेशी जनअधिकार फोरम नेपालमा आवद्ध ।
* वि.सं. २०६० फागुन ७ मा मधेशी जनअधिकार फोरम नेपालको बाराको संस्थापक संयोजक (अध्यक्ष)  ।
* वि.सं. २०६० मा पटना बैठकबाट मधेशी जनअधिकार फोरम  नेपालको केन्द्रीय सदस्य ।
* वि.सं.२०६४ मा मधेशी जनअधिकार फोरम नेपाल निर्वाचन आयोगमा पार्टी दर्ता हुँदा केन्द्रीय सदस्य ।
* वि.सं. २०६५ जेष्ठ १९ गते पार्टीको महासचिवको जिम्मेवारी ।
* वि.सं. २०७२ मा मधेशी जनअधिकार फोरम नेपाल र संघीय समाजवादी पार्टी नेपाल एकीकरण भई गठन भएको संघीय समाजवादी फोरम नेपालको महासचिव नियुक्त ।
* वि.सं. २०७५ मा संघीय समाजवादी फोरम नेपाल र नयाँ शक्ति पार्टी नेपाल एकीकरण भई गठन भएको समाजवादी पार्टीको महासचिव नियुक्त ।
* वि.सं. २०७६ मा समाजवादी पार्टी र राष्ट्रिय जनता पार्टी (राजपा) बीच एकीकरण भई गठित जनता समाजवादी पार्टी नेपालको कार्यकारिणी समिति सदस्य ।

## आन्दोलन: 
* वि.सं. २०५७ मा नागरिकता सम्बन्धी संविधानको धारा जलाउने कार्यक्रममा काठमाडौंमा सहभागि भई गिरफ्तार ।

* राजबिराज महाधिवेशनको क्रममा पार्टी एकता कायम राख्न सप्तरी सेवा आश्रममा आमरण अनसन । आनन्दी देवी द्वारा अनसन तोड्न लगाई आनन्दी देवीको नेतृत्वमा नेपाल सद्भावना पार्टी (आनन्दी देवी) गठन ।
* २०६२/०६३ को जनआन्दोलनमा सक्रिय सहभागिता । जनआन्दोलनका क्रममा काठमाडौंमा पक्राउ ।
* २०६३/६४ को मधेश जनविद्रोह मा बारा, पर्सा, रौतहट र कैलाली जिल्लामा आन्दोलनको नेतृत्वको जिम्मेवारी (आन्दोलनको क्रममा ६–७ पटक गिरफ्तार)
* वि.सं. २०७२ मा मधेश आन्दोलनमा निधेषाज्ञा तोड्ने क्रममा प्रहरीको लाठी प्रहारबाट सख्त घाइते ।
* नेपाल–भारत १० गजा क्षेत्रको वीरगंज मितेरी पुलमा लगातार धर्ना  (लगभग ६ महिना) ।

## **संघर्ष:** 
* असमानता, विभेद, र अन्याय, अशिक्षा, सामाजिक कुरीति र गरीबीविरुद्धको हरेक मोर्चामा संघर्ष गर्दै नेपालमा गणतन्त्र, संघीयता, समानुपातिक समावेशिताका लागि महत्वपूर्ण योगदान ।

## चुनाव: 
### **संविधान सभा:** 
* वि.सं.२०६४ को पहिलो संविधान सभामा संविधान सभा सदस्यमा निर्वाचित । पहिलो संविधानसभामा अन्तर्राष्ट्रिय सम्बन्ध तथा संवैधानिक निकाय समितिको सदस्य ।

### प्रतिनिधि सभा: 
* वि.सं. २०७४ मा प्रतिनिधिसभामा बारा क्षेत्र नं. २ बाट निर्वाचित ।
* वि.सं. २०७९ को प्रतिनिधिसभामा बारा क्षेत्र नं. २ बाट निर्वाचित । यसै वर्ष जनता समाजवादी पार्टी नेपालको संसदीय दलको नेतामा चयन ।

## मन्त्री: 
 वि.सं. २०७८ मा वन तथा वातावरण मन्त्री ।

## उपराष्ट्रपति: 
 वि.सं. २०७९ फागुन २७ गते जनता समाजवादी पार्टीका तर्फबाट उपराष्ट्रपतिमा उम्मेदवारी दर्ता । वि.सं. २०७९ चैत ३ गते उपराष्ट्रपतिमा विजयी । वि.सं. २०७९ चैत ६ गते उपराष्ट्रपतिको रुपमा पद तथा गोपनीयताको शपथग्रहण ।  

## रुचि: 
  समाज सेवा, पत्रपत्रिका पढ्ने, खेलकूद, संगीत, नयाँ–नयाँ ठाउँको अवलोकन भ्रमण ।

## विदेश भ्रमण र प्रतिनिधि मण्डलमा सहभागिता 
* ई.सं. २००९ मा भएको संयुक्त राष्ट्रसंघको महासम्मेलनमा न्यूयोर्कमा प्रतिनिधि मण्डलको सदस्यमा सहभागी ।
* वि.सं. २०७४ मा पोल्याण्डमा सम्माननीय राष्ट्रपतिज्यूको उच्चस्तरीय प्रतिनिधि मण्डलमा सहभागी ।
* वि.सं. २०७८ मा जलवायु सम्बन्धी अन्तर्राष्ट्रिय सम्मेलन (सीओपी २६) सम्मेलनमा उच्चस्तरीय प्रतिनिधि मण्डलमा सहभागी (तत्कालिन प्रधानमन्त्री शेरवहादुर देउवाको नेतृत्वमा वन तथा वातावरण मन्त्रीको हैसियतमा सहभागिता) ।
* चिनियाँ कम्यूनिष्ट पार्टीको निमन्त्रणमा चीन भ्रमण ।
* पार्टी तथा सरकारको प्रतिनिधिका रुपमा अमेरिका, पोल्याण्ड, चीन, बेलायत, वेल्जियम र युनाइटेड अरब इमिरेट्स(यूएई) विदेश भ्रमण  । 

## सन्दर्भ सामग्रीहरू 
श्रेणी:नेपालका सांसदहरू २०७९–२०८२
श्रेणी:सन् १९७० मा जन्म
श्रेणी:नेपालको पहिलो संविधान सभाका सदस्यहरू
श्रेणी:नेपाल सरकारका मन्त्रीहरू
श्रेणी:जीवित मानिसहरू
श्रेणी:नेपालका सांसदहरू २०७४–२०७९
श्रेणी:बारा जिल्लाका मानिसहरू
श्रेणी:नेपाल सद्भावना पार्टीका राजनीतिज्ञहरू